Täna tegin taas erandi ja mõtlesin korra. Oma piiratuses vahel ikka imestan kui mõni noor naisterahvas vanataadi omale peikaks võtab. No okei, taat on vene sõjaväes käinud ja muidu kogenud. Aga käed jäävad lugedes lühikeseks, öösel käib peldiku uksega kolistamas ja kõik hambadki pole enam omad (noh se juhtub ka siis kui löömamehe või sportlase peikaks võtad muidugi). Leopoldi fänn ta pole olnud, aga seda olnud tema lapsed ning võib olla käis ta koos  Leopoldi-ealistega koos tipi koolis. Noh et teab asju.Vot sellise vanamehe puhul tead, mis sa saad. Onu on näiteks trollipargis mehhaanik ja võimalus, et täiesti uue ala valib, pole enam suur. Kui sa võtad aga kellegi noorema, võib juhtuda, et ta läheb sul nädalavahetusel lõunasse, kus toimub ajujaht huntidele! Seda sulle valikut tehes ei öelda. Ja jahimehi osaleb seal 150! Õudne! Kust ma tean, et teda maha ei lasta või hundid teda ei murra? Tema ise jahimees pole ja püssi talle ei anta. Läheb muul põhjusel. Ja  mis mõttes nädalavahetusel? Sel ajal peaks ta minu külge aheldatuna ootama kuni ahi köetud saab ja vaatama koos minuga kuidas me kummipuu kapi peal kasvab. Nii et taadid on okei..saan täitsa aru.